Jrue Holiday

**Dru Randalas Holidėjus** (, g. ) – JAV krepšininkas, rungtyniaujantis NBA lygoje besivaržančioje Portlando „Trail Blazers“ komandoje. Žaidė universitetinį krepšinį UCLA „Bruins“ komandoje.

2009 m. NBA naujokų biržos pirmajame rate 17-uoju šaukimu jį pasirinko Filadelfijos „76ers“. Filadelfijoje žaidė keturis sezonus, o 2013 m. buvo išmainytas į Naujojo Orleano „Pelicans“. 2020 m. išmainytas į Milvokio „Bucks“ ekipą, su kuria 2021 m. laimėjo pirmąjį karjeros NBA čempionų titulą. 2023 m. per Portlando „Trail Blazers“ buvo išmainytas į Bostono „Celtics“ ir 2024 m. su komanda laimėjo antrąjį karjeros NBA čempionų titulą.

Jis du kartus buvo išrinktas į NBA „Visų žvaigždžių“ rungtynes ir šešis kartus tapo NBA simbolinės gynybos komandos žaidėju. Taip pat laimėjo aukso medalį su 2020 ir 2024 m. JAV olimpinėmis rinktinėmis. Holidėjus laikomas vienu geriausiai besiginančių gynėjų per visą NBA istoriją.

## Ankstyvasis gyvenimas
Tėvai abu žaidė universitetinį krepšinį Arizonos valstijos universitete, kur jo motina 1982 m. buvo pripažinta „Pac-10“ konferencijos metų krepšininke. Holidėjus mokėsi „Campbell Hall“ mokykloje Los Andžele, Kalifornijoje. Paskutinėje klasėje vidutiniškai pelnė po 25,9 taško, atkovojo po 11,2 kamuolio, atliko po 6,9 rezultatyvaus perdavimo ir perėmė po 4,8 kamuolio. Jo komanda finišavo 31–5 ir iškovojo Kalifornijos IV diviziono valstijos čempionų titulą. „Rivals.com“ jį įvertino kaip geriausią įžaidėją ir antrą geriausią naujoką 2008 m. klasėje. Buvo atrinktas žaisti 2008 m. „McDonald's All-American“ rungtynėse.

## Karjera universitete
2008–2009 m. „Bruins“ komandoje Holidėjus žaidė kartu su kitu būsimuoju NBA žaidėju Darren Collison. Per 35 rungtynes jis vidutiniškai pelnė po 8,5 taško, atkovojo po 3,8 kamuolio, atliko po 3,7 rezultatyvaus perdavimo ir perėmė po 1,6 kamuolio.

Po sezono išrinktas į „Pac-10“ konferencijos simbolinę pirmakursių komandą. Pareiškė, jog dalyvaus 2009 m. NBA naujokų biržoje.

## Profesionali karjera

### Filadelfijos „76ers“ (2009–2013 m.)
2009 m. NBA naujokų biržoje Filadelfijos „76ers“ pasirinko jį 17-uoju šaukimu.

2011 m. vasario 2 d. pirmą kartą karjeroje atliko trigubą dublį – 11 taškų, 10 atkovotų kamuolių ir 11 rezultatyvių perdavimų prieš Naujojo Džersio „Nets“. 2012 m. kovo 17 d. pagerino karjeros rezultatyvumo rekordą ir pelnė 30 taškų rungtynėse su Čikagos „Bulls“.

2013 m. sausio 24 d. Holidėjus išrinktas žaisti NBA „Visų žvaigždžių“ rungtynėse. 2013 m. sausio 26 d. pelnė 35 taškus rungtynėse su Niujorko „Knicks“.

### Naujojo Orleano „Pelicans“ (2013–2020 m.)
2013 m. liepos 12 d. buvo iškeistas į Naujojo Orleano „Pelicans“ mainais į Nerlens Noel ir „Pelicans“ 2014 m. pirmojo rato šaukimą. Jo 2013–2014 m. sezonas baigėsi anksčiau laiko, kai 2014 m. vasario mėn. jam buvo atlikta dešiniojo blauzdikaulio stresinio lūžio operacija.

2015 m. sausio 5 d. prieš Vašingtono „Wizards“ pasiekė 5000 karjeros taškų ribą. 2016 m. kovo 9 d. Holidėjus pagerino karjeros rezultatyvumo rekordą ir pelnė 38 taškus prieš Šarlotės „Hornets“. Kovo 29 d., diagnozavus dešiniosios vidinės akiduobės sienelės lūžį, buvo pašalintas iš rikiuotės iki sezono pabaigos.

2017 m. liepos 6 d. pratęsė sutartį su „Pelicans“ klubu. 2018 m. lapkričio 7 d. pelnė 17 taškų, atkovojo 10 kamuolių ir atliko 9 rezultatyvius perdavimus pergalėje 107:98 prieš Čikagos „Bulls“. Per šias rungtynes pasiekė 2000 karjeros rezultatyvių perdavimų ribą. 2019 m. sausio 29 d. Holidėjus pelnė 19 taškų, atliko 8 rezultatyvius perdavimus, atkovojo 6 kamuolius, atliko 6 rezultatyvius perdavimus ir blokavo 6 metimus per 121:116 pergalę prieš Hiustono „Rockets“ ir tapo pirmuoju gynėju NBA istorijoje, per rungtynes pelniusiu bent 17 taškų, atkovojusiu 6 kamuolius, atlikusiu 7 rezultatyvius perdavimus ir atlikusiu 6 blokus. Kovo 26 d. jam atlikta sezoną baigianti operacija, kurios metu buvo sutvarkyta raumens trauma.

2019 m. gruodžio 28 d., rungtynėse su Indianos „Pacers“, Holidėjus ir broliai Džastinas bei Aronas iš „Pacers“ tapo pirmuoju brolių trejetu, vienu metu besidalijančiu NBA aikštele.

### Milvokio „Bucks“ (2020–2023 m.)
2020 m. lapkričio 24 d. Dru Holidėjus buvo iškeistas į Milvokio „Bucks“ keturių komandų mainuose, kuriuose dalyvavo Denverio „Nuggets“ ir Oklahoma Sičio „Thunder“, o „Pelicans“ gavo Eric Bledsoe, Steven Adams ir naujokų biržos šaukimų.

2021 m. balandžio 3 d. pelnė 33 taškus, atkovojo 7 kamuolius ir atliko 11 rezultatyvių perdavimų, o „Bucks“ iškovojo 129:128 pergalę prieš Sakramento „Kings“. Kitą dieną Holidėjus su „Bucks“ susitarė dėl ketverių metų sutarties pratęsimo, kurios vertė – iki 160 mln. dolerių.

2021 m. NBA finalo penktosiose rungtynėse prieš Finikso „Suns“ pelnė 27 taškus, atkovojo 4 kamuolius, atliko 13 rezultatyvių perdavimų, o likus mažiau nei 20 sekundžių iki ketvirtojo ketvirčio pabaigos perėmė svarbų kamuolį iš Devin Booker ir perdavė jį Giannis Antetokounmpo, kuris įdėjo kamuolį į krepšį ir padėjo „Bucks“ laimėti 123:119. Šeštosiose rungtynėse Holidėjus užfiksavo beveik trigubą dublį – 12 taškų, 9 atkovoti kamuoliai ir 11 rezultatyvių perdavimų – ir padėjo Milvokiui iškovoti 105:98 pergalę. Šiomis rungtynėmis serija buvo baigta, o Milvokio „Bucks“ ir Dru Holidėjus laimėjo čempionų titulą.

2021 m. gruodžio 17 d. surinko 40 taškų, sugriebė 5 atšokusius kamuolius, atliko 5 rezultatyvius perdavimus ir perėmė 3 kamuolius, kai per pratęsimą 116:112 pralaimėjo savo buvusiai komandai Naujojo Orleano „Pelicans“.

2023 m. vasario 2 d. buvo įtrauktas į 2023 m. NBA „Visų žvaigždžių“ rungtynes. 2023 m. kovo 29 d. per 32 minutes pelnė 51 tašką (67 % taiklumas), atkovojo 8 kamuolius ir atliko 8 rezultatyvius perdavimus, o „Bucks“ iškovojo 149:136 pergalę prieš Indianos „Pacers“.

### Bostono „Celtics“ (2023–2025 m.)
2023 m. rugsėjo 27 d. Holidėjus kartu su Deandre Ayton, Toumani Camara ir 2029 m. pirmojo rato šaukimu buvo iškeistas į Portlando „Trail Blazers“ kaip dalis trijų komandų sandorio, pagal kurį Damian Lillard buvo išsiųstas į Milvokio „Bucks“, o Grayson Allen, Jusuf Nurkić, Nassir Little ir Keon Johnson – į Finikso „Suns“. Po keturių dienų buvo iškeistas į Bostono „Celtics“ mainais į Robert Williams III, Malcolm Brogdon ir du būsimus pirmojo rato šaukimus.

2024 m. balandžio 10 d. su „Celtics“ susitarė dėl ketverių metų 135 milijonų JAV dolerių vertės sutarties pratęsimo su 100 milijonų JAV dolerių garantija. Gegužės 21 d. pirmosiose Rytų konferencijos finalo rungtynėse su Indianos „Pacers“ Holidėjus pelnė 28 taškus, atkovojo 7 kamuolius, atliko 8 rezultatyvius perdavimus ir perėmė 3 kamuolius, o pergalė buvo pasiekta 133:128 po pratęsimo. Vos po keturių rungtynių „Celtics“ užsitikrino vietą 2024 m. NBA finale. Birželio 9 d. antrosiose NBA finalo rungtynėse su Dalaso „Mavericks“ pelnė 26 taškus ir atkovojo 11 kamuolių bei iškovojo 105:98 pergalę. Holidėjus tapo pirmuoju gynėju, kuriam NBA finalo rungtynėse pavyko pelnyti bent 25 taškus ir atkovoti bent 10 kamuolių, pataikius 75 % ar geresniu taiklumu. „Celtics“ laimėjo seriją per penkerias rungtynes ir iškovojo Holidėjui antrąjį čempionų titulą.

2025 m. gegužės 1 d. jam suteiktas 2024–2025 m. NBA garbingo elgesio apdovanojimas. Gegužės 7 d. buvo paskelbtas 2024–2025 m. socialinio teisingumo čempionu.
### Portlando „Trail Blazers“ (2025–dabar)
2025 m. liepos 7 d. buvo išmainytas į Portlando „Trail Blazers“ klubą mainais už Anfernee Simons ir du antrojo rato šaukimus.

## Statistika

### NBA
#### Reguliarusis sezonas

#### Atkrintamosios varžybos

### Universitetas

|-
| style="text-align:left;"|2008–09
| style="text-align:left;"|UCLA
| 35 || 35 || 27.1 || .450 || .307 || .726 || 3.8 || 3.7 || 1.6 || .5 || 8.5
|- class="sortbottom"
| style="text-align:center;" colspan="2"|Karjera
| 35 || 35 || 27.1 || .450 || .307 || .726 || 3.8 || 3.7 || 1.6 || .5 || 8.5
|}
## Asmeninis gyvenimas
Abu žaidėjo broliai, Džastinas (*Justin Holiday*) ir Aronas (*Aaron Holiday*), taip pat žaidė NBA.
## Apdovanojimai ir pasiekimai
### NBA
* 2× NBA čempionas (2021, 2024 m.)
* 2× NBA „Visų žvaigždžių“ rungtynių žaidėjas (2013, 2023 m.)
* 3× pirmosios NBA simbolinės gynybos komandos žaidėjas (2018, 2021, 2023 m.)
* 3× antrosios NBA simbolinės gynybos komandos žaidėjas (2019, 2022, 2024 m.)
### NCAA
* „Pac-10“ konferencijos simbolinės pirmakursių komandos žaidėjas (2009 m.)
## Išnašos

## Nuorodos
* Jrue Holiday profilis „Basketball Reference“ 
* Jrue Holiday NCAA profilis „Sports Reference“ 
* Jrue Holiday profilis „NBA.com“
* Jrue Holiday profilis „Proballers“